laion/Wikipedia-Exotic huggingface dataset:
Brotykai

Brotykai (žemaidi Bruotīkā) on küla Leedus Skuodase rajoonis Notėnai vallas Bārta jõe ääres. Külas on lohukivi. Brotykaist pärineb ka Mosėdise kivimuuseumis asuv lohukivi. Sinna jääb Brotykai kalmistu. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Vaitkevičius V. Senosios Lietuvos šventvietės. Žemaitija, Vilnius 1998, 116 lk. Skuodo rajono savivaldybė
Vindeikiai

Vindeikiai (žemaidi Vėndėikē) on küla Leedus Skuodase rajoonis Notėnai vallas. Külas on algkool ja Vindeikiai kalmistu. Asula nimi tuleneb isikunimest Vindeikis. Küla tekkis XVI sajandil läbi viidud põllumajandusreformi käigus. XIX sajandil moodustus küla maadele samanimeline hajaküla. Aastal 1870 said 80 sealset taluperemeest riigile kuulunud Mosėdise mõisalt maad. Leedu maareformi käigus muutus kogu küla hajakülaks. Aastal 1949 sunniti sealsed elanikud kolhoosi astuma, kolhoosi baasil moodustai hiljem Vindeikiai sovhoos. Maaparandustööde käigus hävitati sealsed hajali asuvad elamud ning elanikud asustati ümber kolhoosi keskasulasse. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė Kauno gubernijos taikos teisėjo apylinkių ir valsčių sąrašas, sudarytas 1870 m. – Kretingos muziejaus mokslinis archyvas. – lk. 20 Küla portaalis vietoves.Lt
Jundulai

Jundulai on küla Leedus Skuodase rajoonis Notėnai vallas. Külla jääb Jundulai kalmistu. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė  Jundulai – pildid, videod ja helifailid Wikimedia Commonsis
Weiz

Weiz on linn (Stadtgemeinde) Austrias Steiermargi liidumaal Weizi ringkonnas. Ajka, Ungari Grodzisk Mazowiecki, Poola Offenburg, Saksamaa Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kulaliai

Kulaliai (žemaidi Kolalē) on küla Leedus Skuodase rajoonis Notėnai vallas. Külla jääb Kulaliai kalmistu. Asula nimi on tulnud žemaidikeelsest sõnast kūlis (kulis), mis tähendab kivi. Küla jääb osaliselt Salantai regionaalparki ja Šaukliai maastikukaitsealale. Osaliselt ulatub külla ka Natura 2000 ala Kulaliai kivikülv. Looduskaitse all on üksikobjektina Kulaliai kivihunnikud, mis on tekkinud XX sajandil, kui sinna ümbruskonnast maaparandustööde käigus kive kokku veeti. Asulat on esmamainitud 1564. aastal (nimedega Kulai ja Kuliai). 1568. aastal on mainitud küla nimega Kuliškis. XIX sajandil jäi küla osaliselt Mosėdise, osalt aga Salantai kihelkonda. Külas asus lohukivi, mis hävis 1994. aastal maaparandustööde käigus. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė https://www.geoportal.lt/map/ "Kulalių skaldyklos akmenynas". Originaali arhiivikoopia seisuga 3. jaanuar 2023. Vaadatud 3. jaanuaril 2023. Lietuvos valstybės istorijos archyvas. – F. 1292 Vaitkevičius V. Senosios Lietuvos šventvietės. Žemaitija, Vilnius 1998, 126 lk.  Kulaliai – pildid, videod ja helifailid Wikimedia Commonsis
Šliktinė

Šliktinė (žemaidi Šlėktėne) on küla Leedus Skuodase rajoonis Notėnai vallas Bārta jõe ääres. Šliktinės on aastal 1964 avatud raamatukogu ja Notėnai kooli algharidust andev filiaal. Külas on ka Šliktinė kalmistu. Külas asub osaliselt muinsuskaitse alune Šliktinė ohverdamispaik, mis oli kasutusel IX–XI sajandini. Ka on muinsuskaitse all külas asuv neitsi Maarja skulptuuriga kabelike. Šliktinė Šliktinė kabelike Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė Šliktinės aukojimo vieta Koplytėlė su Marijos skulptūra II  Šliktinė – pildid, videod ja helifailid Wikimedia Commonsis Küla portaalis vietoves.Lt
Bernhard Lunden

Bernhard Lunden (7. mai 1909 – ?? oktoober 1989) oli eesti ajakirjanik ja humorist. Ta tegi kaastööd ajalehtedele Põhja Kodu ja Põhja Eesti. 1934. aastatel oli ta OÜ Vaba Maa ajalehtede esindaja Narvas. Ta asutas Narvas Noorsooühingu Astra jalgpallimeeskonna, hiljem oli kuulus[viide?] jalgpallikohtunik. 1937. aastast oli ta Narva Ajakirjanike Ühingu ja Narva Ajaloo Seltsi liige. 1955.–1956. aastal kirjutas ta filmikroonikate tekste. Ta kirjutas följetone ja joonistas karikatuure pseudonüümide H. Kard, E. Tarekus, B. Stenlund, J. Paralepp, A. Teeveerg all, mida avaldati Õhtulehe rubriigis "Mesilane" ja ajakirjas Pikker. 1968. aastal ilmus tema satiirivalimik "Otse ja ümber nurga" (EKP KK kirjastus) Hugo Hiibuse illustratsioonidega. "07. mai". www.virumaa.ee. Vaadatud 3. jaanuar 2023. "Bernhard Lunden". efis.ee. "B. Lunden. Otse ja ümber nurga". Digar - Sirp ja Vasar. 31. jaanuar 1969. Pikker 1957. Nr 1.
Mikytai

Mikytai on küla Leedus Skuodase rajoonis Notėnai vallas Šata jõe ääres. Mikytai idaosa moodustab samanimelise küla, mis jääb Plateliai valda. Külas on Mikytai kalmistu. Külla jäävad osaliselt Žemaitija rahvuspark ja Mikytai maastikukaitseala. Külas asub osaliselt muinsuskaitse alune Šliktinė ohverdamispaik, mis oli kasutusel IX–XI sajandini. Ka asub seal muinsuskaitsealune Mikytai linnamägi, mis oli kasutusel I aastatuhandest eKr kuni XIII sajandini. Mikytais tehti maaparandustööde käigus mitu aardeleidu. Mõlemad asusid Šata jõe äärsel soisel alal, tõenäoliselt endisel jõesaarel. Esimene aardeleid pärineb tõenäoliselt XII sajandist, teine aga X sajandist. Mõlemad aardeleiud sisaldavad relvi, meeste riideid ja ehteid. On oletatud, et tegemist on sõjaretkele minevate meeste ohvriga, milles taotletakse sõjaõnne. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė https://www.geoportal.lt/map/ Šliktinės aukojimo vieta Mikytų piliakalnis, vad. Pilimi Vaitkevičius V. Senosios Lietuvos šventvietės. Žemaitija, Vilnius 1998, 130-131 lk.  Mikytai – pildid, videod ja helifailid Wikimedia Commonsis
Carlsbadi koobaste rahvuspark

Carlsbadi koobaste rahvuspark (Carlsbad Caverns National Park) on Ameerika Ühendriikide rahvuspark, mis asub New Mexico osariigi kaguosas Guadalupe mäestikus. Pargi pindala on 189 ruutkilomeetrit ja see sisaldab rohkem kui 119 koobast. Rahvuspargi koopad on ühed sügavaimad riigis ning neist sügavaima koopa sügavus on 489 meetrit. Carlsbadi koobas on üks suurimaid maa-aluseid kambreid ning on ligipääsetav jalgsi ja liftiga. Carlsbadi koobaste rahvuspark on alates 6. detsembrist 1995 UNESCO maailmapärandi nimistus. Rahvuspargis elab 17 liiki nahkhiiri, sealhulgas Brasiilia kurdmokk. Nahkhiirte arvukust koobastes on varieeruv. 2005. aastal loendati neid kuni 793 000 isendit. "Carlsbad Caverns National Park". National Park Service. Vaadatud 3. jaanuaril 2023. "Interesting Facts About Carlsbad Caverns". National Park Service. Vaadatud 3. jaanuaril 2023. "Bats". National Park Service. Vaadatud 3. jaanuaril 2023.
Yoane Wissa

Yoane Wissa (sündinud 3. septembril 1996 Épinay-sous-Sénartis) on Prantsusmaal sündinud Kongo Demokraatliku Vabariigi jalgpallur, kes mängib ründaja või ääremängijana Inglismaa Premier League'i klubis Brentford ja Kongo Demokraatliku Vabariigi jalgpallikoondises. Ta alustas klubikarjääri Prantsusmaal. Hooajal 2015/16 mängis ta Prantsusmaa tugevuselt kolmanda liiga klubis Châteauroux, kus lõi 23 mänguga seitse väravat. 2016. aastal sõlmis ta lepingu Prantsusmaa kõrgliigaklubiga Angers, kuid selle põhimeeskonnas ta läbilööki te teinud. Hooaja 2016/17 teises pooles oli ta laenul Stade Lavallois, kus lõi 15 mänguga kaks väravat, ja hooajal 2017/18 Prantsusmaa esiliigaklubis Ajaccio, kus lõi 20 mänguga kaheksa väravat. 2018. aasta jaanuaris sõlmis ta lepingu Prantsusmaa esiliigaklubiga Lorient. Hooajal 2019/20 lõi Wissa Prantsusmaa esiliigas 15 väravat ja aitas Lorient'l Prantsusmaa kõrgliigasse pääseda. Hooajal 2020/21 lõi Wissa Prantsusmaa kõrgliigas kümme väravat. 2021. aasta augustis sõlmis ta nelja-aastase lepingu äsja Inglismaa kõrgliigasse tõusnud Brentfordiga. Üleminekusumma oli umbes 8,5 miljonit naelsterlingit. Brentfordi meeskonnas lõi ta esimese värava 24. augustil 2021 EFL Cupi mängus Forest Green Roversi vastu. EFL Cupi järgmise ringi mängus lõi kaks väravat Oldham Athleticu vastu. Inglismaa kõrgliigas lõi Wissa esimese värava 25. septembril 2021 mängus Liverpooli vastu. Hooajal 2021/22 lõi Wissa Inglismaa kõrgliigas kokku seitse väravat. Kongo Demokraatliku Vabariigi jalgpallikoondises debüteeris Wissa 9. oktoobril 2020 sõprusmängus Burkina Faso vastu. Koondisekarjääri esimese värava lõi ta neli päeva hiljem sõprusmängus Maroko vastu. "Brentford transfer news: Yoane Wissa joins from Lorient in £8.5m deal". SkySports. Vaadatud 11. augustil 2021. https://www.national-football-teams.com/player/79743/Yoane_Wissa.html (vaadatud 3.1.2023)  Yoane Wissa – pildid, videod ja helifailid Wikimedia Commonsis
Jockiai

Jockiai (žemaidi Juockē) on küla Leedus Skuodase rajoonis Notėnai vallas Šata jõe ääres. Jockiai idaosa moodustab samanimelise küla, mis jääb Plateliai valda. Külla jäävad osaliselt Žemaitija rahvuspark ja Mikytai maastikukaitseala. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. https://www.geoportal.lt/map/
Dvarviečiai

Dvarviečiai (žemaidi Dvarvėitē) on küla Leedus Skuodase rajoonis Notėnai vallas Bārta jõe ääres. Külla jäävad osaliselt Žemaitija rahvuspark ja Mikytai maastikukaitseala. Dvarviečiais asub tulpkabel, milles asub skulptuur "Puhkav Kristus". Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/
Rusiškės

Rusiškės on küla Leedus Skuodase rajoonis Notėnai vallas. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013.
Mačiūkiai (Notėnai vald)

Mačiūkiai on küla Leedus Skuodase rajoonis Notėnai vallas Bārta jõe ääres. Mačiūkiai idaosa moodustab samanimelise küla, mis jääb Plateliai valda. Külas on Mačiūkiai kalmistu. Külla jäävad osaliselt Žemaitija rahvuspark ja Mikytai maastikukaitseala. Külas asub muinsuskaitse alune Mačiūkiai tulpkabel, mis pärineb XIX sajandi lõpust või XX sajandi algusest. Ka asub seal muinsuskaitsealune kivi, mida kutsutakse Laumė kiviks. Kivil on jalajälgede kujutised, mis on rahvasuu kohaselt laumė jalajäljed. Jäljed olevat ühe loo kohaselt jätnud kivil kokku kukkunud laumė, teise kohaselt jättis suurima jälje laumė, väiksemad aga tema tütred. Ka asunud kivi lähistel saun, kus laumėd armastanud saunas käia. Sealne saun vajunud maa alla, kui inimesed lihavõttepühade hommikul sauna läksid, sellest jäänud järgi vaid tiik. Külas asuv allikas on vana pühapaik. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. Skuodo rajono savivaldybė https://www.geoportal.lt/map/ [/static-heritage-detail/1D05483F-03B8-4D9C-8D62-CF6BB918439A/true Mačiūkių kaimo koplytstulpis] Akmuo vad. Laumės akmeniu Vaitkevičius V. Senosios Lietuvos šventvietės. Žemaitija, Vilnius 1998, 129-130 lk.
Mačiūkiai

Mačiūkiai (žemaidi Mačiūkē) on küla Leedus Plungė rajoonis Plateliai vallas. Mačiūkiai lääneosa moodustab samanimelise küla, mis jääb Notėnai valda. Küla jääb täielikult Žemaitija rahvusparki, osaliselt aga Mikytai maastikukaitsealale. Külas asub muinsuskaitse alune kabelike, mis püstitati aastal 1882. Teine muinsuskaitse alune kabelike püstitati XIX sajandi algusaastatel. Muinsuskaitse all on ka Mačiūkiai muinaskalmed, mis olid kasutusel II aastatuhandel. Administratiivselt jääb külla ka muinsuskaitse alune Paežerės Rūdaičiai II tulpkabel, mis asub samanimelise küla lähistel. Tulpkabel püstitati XX sajandi algusaastatel. Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai. Vilnius: Statistikos departamentas, 2013. https://www.geoportal.lt/map/ Mačiūkių kaimo koplytėlė I Mačiūkių kaimo koplytėlė II Mačiūkių kapinynas Paežerės Rūdaičių kaimo antras koplytstulpis
Narcos

"Narcos" on Ameerika-Columbia kriminaaldraama, mille loojad ja produtsendid on Chris Brancato, Carlo Bernard ja Doug Miro. Sarja 1. ja 2. hooaja tegevus leiab aset Colombias, kus sarja ka kohapeal filmiti - ning põhineb narkoparuni Pablo Escobari elulool, kellest sai kokaiini tootmise ja levitamise kaudu miljardär. Sari keskendub ka Escobari suhetele narkoparunite, USA Narkootikumide kaitseameti (DEA) agentide ja erinevate opositsiooniüksustega. 3. hooaeg võtab aset pärast Escobari kukutamist ja jätkab DEA tegevuse jälgimist, kui nad üritavad peatada kurikuulsa Cali kartelli tõusu. Kümnest osast koosnev esimene hooaeg oli esmaeetris 28. augustil 2015 Netflixi eksklusiivina. Sarja uuendati teiseks hooajaks, mis esilinastus 2. septembril 2016, 10 osaga. 6. septembril 2016 uuendas Netflix sarja kolmandaks ja neljandaks hooajaks. 3. hooaeg esilinastus 1. septembril 2017, kuid 18. juulil 2018 teatasid režissöörid, et 4. hooaeg lähtestatakse selle asemel uue Netflixi originaalsarja 1. hooajaks, mille pealkiri on "Narcos: Mexico". 16. novembril 2018 ilmunud uus sari toimub 1980. aastate Mehhikos. 1. hooaeg kirjeldab Pablo Escobari elu 1970. aastate lõpust kuni 1992. aasta juulini. Sarja minategelaseks on Colombias töötav ameeriklasest DEA agent Steve Murphy, kes jutustab kogu loo oma vaatenurgast. Sari kujutab, kuidas Escobar esimest korda Colombias kokaiinikaubandusse sattus. Olles Medellínis väljakujunenud must turundaja, kes toimetas illegaalsete kaupade (alkohol, sigaretid ja kodumasinad) veoautosid Colombiasse ajal, mil see oli rangelt keelatud, tutvustati talle tšiillasest eksiili ja maa-alust keemikut Mateo Morenot (hüüdnimega Cockroach), kes esitas idee, et nad hakkaks koos äri tegema. Äriplaan, kus Moreno toodab ning Escobar levitab uut tulusat uimastit – kokaiini. "Netflix Plans To Create Original Series About Colombian Drug Lord Pablo Escobar". Fox News. 2. aprill 2014. Vaadatud 23. detsembril 2014. Moreno, Carolina (3. mai 2014). "Netflix's 'Narcos' Series On Pablo Escobar 'Will Be Like Nothing Ever Seen Before'". The Huffington Post. Originaali arhiivikoopia seisuga 14. november 2020. Vaadatud 21. veebruaril 2020. Petski, Denise (13. juuni 2016). "'Narcos' Sets Season 2 Premiere Date". Deadline Hollywood. Originaali arhiivikoopia seisuga 14. november 2020. Vaadatud 21. veebruaril 2020. "Netflix 'Narcos: Mexico'". Netflix. Originaali arhiivikoopia seisuga 2. juuni 2020. Vaadatud 24. septembril 2018. Strause, Jackie (18. juuli 2018). "Netflix Releases First Look at Reset 'Narcos: Mexico'". The Hollywood Reporter. Originaali arhiivikoopia seisuga 18. juuli 2018. Vaadatud 18. juulil 2018.
Channel Islandsi rahvuspark

Channel Islandsi rahvuspark (Channel Islands National Park) on Ameerika Ühendriikide rahvuspark, mis asub California osariigis Channel Islandsil. 1938. aastal said Anacapa ja Santa Barbara saared riiklikuks monumendiks. 1976. aastal moodustati UNESCO biosfäärikaitseala, mille koosseisu kuuluvad kõik kaheksa saart. 5. märtsil 1980 moodustati Anacapa, Santa Barbara, Santa Cruzi, San Migueli ja Santa Rosa saartest rahvuspark. Rahvuspargi koosseisu kuulub Channel Islandsi kaheksast saarest viis ning pool pargi pindalast on vesi. Pargi pindala on 1009 ruutkilomeetrit, millest 319,78 ruutkilomeetrit kuulub Ühendriikide föderaalvalitsusele. Enamik Santa Cruzi saarest kuulub mittetulundusühingule The Nature Conservancy. Parki haldab Rahvusparkide Teenistus. "Channel Islands National Park". National Park Foundation. Vaadatud 3. jaanuaril 2023. "Establishing Channel Islands National Park". National Park Service. Vaadatud 3. jaanuaril 2023. "Santa Cruz Island". The Nature Conservancy. Vaadatud 3. jaanuaril 2023.
Gerd B. Müller

Gerd B. Müller (sündinud 17. aprillil 1953, Salzburgis) on Austria bioloog. Ta on Konrad Lorenzi Instituudi kauaaegne direktor ning raamatusarja Vienna series in theoretical biology toimetaja. Ta on üks neodarvinismi kriitika liidreid. Laland, Kevin; Uller, Tobias; Feldman, Marc; Sterelny, Kim; Müller, Gerd B.; Moczek, Armin; Jablonka, Eva; Odling-Smee, John; 2014. Does evolutionary theory need a rethink? Yes, urgently. Nature 514(7521): 161–164. Laubichler, Manfred; Müller, Gerd B. (eds.) 2007. Modeling Biology. Structures, Behaviors, Evolution. (The Vienna Series in Theoretical Biology 8.) Cambridge: MIT Press. Müller, Gerd B. 2017. Why an extended evolutionary synthesis is necessary. Interface Focus 7: 20170015. Müller, Gerd B.; Newman, Stuart A. (eds.) 2003. Origination of Organismal Form: Beyond the Gene in the Developmental and Evolutionary Biology. (The Vienna Series in Theoretical Biology 2.) Cambridge: A Bradford Book, The MIT Press. Pigliucci, Massimo; Müller, Gerd B. (eds.) 2010. Evolution: The Extended Synthesis. Cambridge: The MIT Press. Pigliucci, Massimo; Müller, Gerd B. 2010. Elements of an extended evolutionary synthesis. In: Pigliucci, Massimo; Müller, Gerd B. (eds.), Evolution: The Extended Synthesis. Cambridge: The MIT Press, 3–17.
Artjom Markelov

Artjom Markelov (vene keeles Артём Валерьевич Маркелов; sündinud 10. septembril 1994 Moskvas) on Venemaa võidusõitja. Moskvas sündinud Markelov alustas kardispordiga 2006. aastal ja sõitis suurema osa oma karjäärist kodumaal Venemaal, tõustes 2010. aastal juunioridest KF2 kategooriasse. 2011. aastal siirdus Markelov ühekohalistele autodele, sõites ADAC Vormel Mastersil koos Motopark Academy meeskonnaga koos Sheban Siddiqi, Kean Kristenseni ja Emil Bernstorffiga, saavutades 23 võistluse jooksul üksteist poodiumikoha, sealhulgas Red Bull Ringi võidu. Selle tulemusena lõpetas Markelov meistrivõistlused 4. kohaga. 2011. aasta hooajal tegi Markelov oma Vormel 3 Eurosarjas debüüdi Motoparkiga Hockenheimi võidusõidul koos Jimmy Erikssoni ja Kimiya Satoga. Markelov ja Motopark – nüüdseks Lotuse kaubamärgi all – sõitsid 2012. aastal Saksa Vormel 3 sarjas koos Jimmy Erikssoni, Kimiya Sato ja Sheban Siddiqiga. Ta saavutas meistrivõistluste 7. koha, kolme poodiumi ja kahe võiduga, millest üks Lausitzringi ja teine ​​Hockenheimi sprindisõidus. Markelov jäi Saksamaa sarja veel üheks aastaks, 2013, taas Motoparkiga koos Emil Bernstorffi, Marvin Kirchhöferi ja Sheban Siddiqiga. Ta saavutas kahekümne kolmest sõidust kaheksateist poodiumit, sealhulgas Lausitzringil mõlemas sõidus kaks võitu. Alates 2014. aasta hooajast on ta koos Mitch Evansiga võistelnud GP2-s (2017. aastast ümbernimetatud Vormel 2-ks) koos Russian Time meeskonnaga. Markelov ja Evans jäid 2015. aastal Vene aja ridadesse. Markelov tõusis Spas oma esimesele poodiumile, kui alustas tabelis 22. positsioonilt. Ta saavutas meistrivõistlustel edasipääsu kolmeteistkümnendale kohale, olles ühtlasem, kuid jäi edetabelis Evansist siiski kaheksa positsiooni taha. 2016. aastal võitis ta koos Raffaele Marcielloga Monacos oma esimese võistluse selles kategoorias. 2017. aasta hooaeg kujunes tema parimaks – koos Luca Ghiottoga saavutas 5 võitu, kokku 7 poodiumit ja meistrivõistluste teine ​​koht. 2018. aastal võitis ta kolm sõitu ja saavutas edetabelis koos Tadasuke Makinoga viienda koha. 2019. aasta hooajal esines ta põgusalt Monaco võidusõitudel koos MP Motorsport meeskonnaga, asendades vahepeal Indianapolis 500 sarjas osalenud Jordan Kingi koos Mahaveer Raghunathaniga. Mõlemas sõidus õnnestub tal punkte koguda. Nädalavahetusel Circuit de Spa-Francorchampsis pärast 2. ringi võistlusõnnetust, milles hukkus BWT Ardeni piloot Anthoine Hubert, sõlmis meeskond Markelovi lepingu, et lõpetada hooaeg Sotšis ja Abu Dhabis, kuigi auto number muutus 19-lt 22. Aastal 2020 naasis ta kategooriasse koos HWA Racelabi meeskonnaga koos Giuliano Alesiga (Jake Hughesi ja Théo Pourchaire'i järgi). Ta saab 5 punkti ja lõpetab üldarvestuses kaheksateistkümnendana. 2018. aasta hooajal sõlmis ta koos Jack Aitkeniga "development driver" Renault' poolt, kelle noorte sõitjate programmi Markelov kuulub. 1. augustil 2018 debüteeris ta Vormel 1 üheistmelisel Hungaroringi ühistestidel koos Nico Hülkenbergi ja Carlos Sainz juunioriga. Koduleht (inglise ja vene keeles) Artem Markelov, aadressil driverdb.com, DriverDB AB (inglise keeles).
Gorikaturist

"Gorikaturist" on Eesti animeeritud dokumentaalfilm karikaturist Vello Agorist ehk Gorist. Filmi sisuline alapealkiri on "Lugu mehest, kes joonistas ennast surnuks". Filmis on elegantselt ühendatud dokumentaalsed arhiivimaterjalid, Gori karikatuurid ja animatsioon. Gori (1894–1944) fellinilikus maailmas segunevad palagan ja suur poliitika. Film räägib kunstniku ahvatlusest oma annet pillata, kui seda saadab aplaus, ja kohustusest annet teenida ka siis, kui see viib su otse hukatusse. Filmi režissöör, stsenarist ja monteerija on Raimo Jõerand, animatsiooni režissöör Meelis Arulepp, operaator Manfred Vainokivi, helilooja Ardo Ran Varres, helirežissöör Harmo Kallaste, produtsendid Marju Lepp ja Kristel Tõldsepp. Filmi on tootnud koostöös filmistuudiod Filmivabrik ja A Film Eesti. Film esilinastus 2023. aasta jaanuaris filmifestivali DocPoint avafilmina. Raimo Jõerand ja Meelis Arulepp pälvisid selle filmi eest 2023. aastal Eesti Kultuurkapitali audiovisuaalse kunsti sihtkapitali eripreemia. DocPoint Tallinna avab film karikaturist Gorist ERR Kultuur, 04.01.2023. Kultuuriportaal soovitab: Raimo Jõeranna "Gorikaturist" Jupiteris ERR Kultuur, 22.02.2024. "DocPoint Tallinna avab film karikaturist Gorist". Eesti Rahvusringhääling. 4. jaanuar 2023. Vaadatud 4. jaanuar 2023. Viilup, Kaspar, toim (1. veebruar 2023). "Galerii: Docpoint Tallinn avati "Gorikaturisti" esilinastusega". Eesti Rahvusringhääling. Vaadatud 2. veebruaril 2023. Selgusid Kultuurkapitali aastapreemiate laureaadid Eesti Kultuurkapitali koduleht. 09.02.2024.